tartuNLP/wikipedia-smugri-20251201 huggingface dataset:
Yuito Suzuki

Yuito Suzuki (; s. 25. lokakuuta 2001 Miura) on japanilainen jalkapalloilija, joka pelaa pääsääntöisesti hyökkäävän keskikenttäpelaajan pelipaikalla. Hän on oikeajalkainen ja pituudeltaan 175-senttimetrinen. Suzuki on edustanut seuratasolla vuodesta 2025 Saksan pääsarjassa Bundesliigassa pelaavaa SC Freiburgia. Hän kuuluu myös Japanin maajoukkueeseen.
Suzuki pelasi ensimmäisen A-maaottelunsa kesäkuussa 2024 Myanmaria vastaan. Hän on pelannut syyskuuhun 2025 mennessä neljä virallista A-maaottelua.
Juleisy Angulo

Juleisy Angulo (s. 2. tammikuuta 2001) on ecuadorilainen yleisurheilija. Hän voitti keihäänheiton maailmanmestaruuden vuonna 2025.
Angulo menestyi juniorisarjoissa Amerikan maanosakilpailuissa. Yleisessä sarjassa hän voitti Ibero-Amerikan mestaruuden vuonna 2022 ja saavutti myöhemmin samana vuonna pronssia Etelä-Amerikan kisoissa. Etelä-Amerikan-mestaruuskilpailuissa hän sijoittui neljänneksi vuosina 2021 ja 2023 sekä saavutti hopeaa vuonna 2025. Maailmanmestaruuskilpailuissa hän jäi karsintaan Eugenessa 2022 ja Budapestissa 2023. Tokion MM-kilpailuissa 2025 hän voitti kultaa parannettuaan Ecuadorin-ennätystä ensin karsinnassa tulokseen 63,25 ja sitten loppukilpailussa tulokseen 65,12.
Angulo heitti vuonna 2019 ennätyksekseen 58,96 mutta paransi siitä vasta vuonna 2022, jolloin hän ylitti ensi kerran 60 metriä ja heitti parhaalla heitollaan 61,10. Vuonna 2023 hänen pisin heittonsa kantoi 60,60 metriin, ja vuonna 2024 hän ei kilpaillut lainkaan. Vuonna 2025 hän heitti ennen MM-kilpailuja kahdesti yli 62 metriä, ja Tokion MM-kilpailuissa hän paransi ennätyksensä 65,12:een.
Kirgiisivuoret

Kirgiisivuoret tai Kyrgyz Alatoo (, ) on Tienšaniin kuuluva vuorijono Kirgisiassa ja Kazakstanin rajalla. Sen pituus on 454 kilometriä. Korkein kohta on Batyš Alamüdün (4 895 metriä).
Sedimentti- ja metamorfisista kivilajeista, porfyriitista ja graniitista muodostuneet Kirgiisivuoret ulottuvat Ysykköljärven länsipuolelta Tarazin kaupungin itäpuolelle. Ne erottavat pohjoisen Tšüin laakson eteläisistä Talasin, Suusamyrin ja Kotškorin laaksoista. Terävähuippuisten vuorten keskikorkeus on 3 700 metriä. Pohjoisrinteet ovat etelärinteitä loivemmat ja pitemmät. Hyötykaivannaisiin kuuluvat lyijy, rikkikiisu, kivisuola, rakennusaineet ja kivennäisvesi.
Vuotuinen sademäärä on vuorten juurella 300–400 ja vuorilla 800–1 000 millimetriä. Varsinkin pohjoisrinteillä on paljon jäätiköitä. Joet kuuluvat Tšüin, Narynin ja Talasin vesistöihin. Rinteillä on arokasvillisuutta, kuusia, katajia ja 3 500 metriin saakka saakka alppiniittyjä. Eläinkuntaan kuuluvat karhu, lumileopardi, ilves, susi ja villivuohet. Aluetta käytetään karjan laitumena.
Mattia Furlani

Mattia Furlani (s. 7. helmikuuta 2005) on italialainen yleisurheilija. Hän on voittanut pituushypyssä maailmanmestaruuden sekä ulko- että sisäradoilla ja saanut olympialaisissa pronssimitalin.
Furlani menestyi kansainvälisesti jo nuorten sarjoissa, joissa hän kilpaili myös korkeushypyssä. Aikuisten arvokilpailuissa hän jäi vielä vuonna 2023 sisäratojen EM-kilpailuissa ja ulkoratojen MM-kilpailuissa pituushypyn karsintaan. Vuonna 2024 hän saavutti hopeaa Glasgow'n sisäratojen MM-kilpailuissa tuloksella 822 cm ja Rooman ulkoratojen EM-kilpailuissa silloisella ennätyksellään 838 cm sekä pronssia Pariisin olympialaisissa tuloksella 834 cm. Vuonna 2025 hän saavutti hopeaa Apeldoornin sisäratojen MM-kilpailuissa tuloksella 812 cm ja voitti kultaa Nanjingin sisäratojen MM-kilpailuissa tuloksella 830 cm. Syyskuussa hän voitti Tokion MM-kilpailuissa kultaa omalla ennätyksellään 839 cm.
Furlani hyppäsi pituutta 804 cm vuonna 2022, ja tämän jälkeen hänen vuosittaiset parhaat tuloksensa ovat olleet 824 cm, 838 cm ja 839 cm. Korkeushypyssä hänen ennätyksensä on 217 cm vuodelta 2021. Hän on juossut 100 metriä aikaan 10,64 ja 200 metriä aikaan 21,12.
T Swoop

T Swoop (oikealta nimeltään Artin Zogiani, s. 2000 Vantaa) on suomalainen kosovolaistaustainen rap-artisti. Hän julkaisee erityisesti kosovolaista musiikkia, tyylilajeinaan erityisesti gangsta rap, pop ja house.
T Swoop alkoi tekemään musiikkia jo vuonna 2008, inspiraationaan yhdysvaltalaiset räppärit kuten 50 Cent. Hän alkoi julkaisemaan itsenäisesti musiikkia Spotifyhin vuonna 2017, jolloin hän esiintyi Vantaan nuorisopalvelujen 100 nuorten tarinaa -kuvaprojektissa ja linjasi haluavansa tuoda kosovolaista musiikkia Suomeen.
T Swoopin läpimurtokappale oli maaliskuussa 2022 julkaistu "Mon ami", joka sai suosiota TikTokiin julkaistun pätkän kautta. Huhtikuun 2022 alussa sillä oli Spotifyssa noin 476 000 kuuntelukertaa.
T Swoop edustaa levy-yhtiöitä M-Eazy Music ja Sony Music. Musiikkiuran lisäksi hän on kertonut harkitsevansa näyttelijän töitä.
Talas (joki)

Talas (kirg. ja kaz. Талас) on joki Kirgisiassa ja Kazakstanissa. Sen pituus on 661 kilometriä ja valuma-alueen laajuus 52 700 neliökilometriä.
Joki saa alkunsa Kirgisiassa Kirgiisivuorilta ja Talasin Alataulta virtaavien Karakolin ja Ütškošoin yhtyessä. Se virtaa kohti länttä Talasin laaksossa ja ehtyy Kazakstanissa Moiynqūmin hiekkaan. Keskimääräinen virtaus Tarazin kaupungin luona on 27,4 kuutiometriä sekunnissa. Joella on useita patorakennelmia, ja sen vettä käytetään maatalouden keinokasteluun. Joen varrella sijaitsee myös Talasin kaupunki.
Päästä päähän -salaus

Päästä päähän -salaus tarkoittaa salakirjoitusta, jossa salaaminen suoritetaan viestin lähettäjän laittella, ja puretaan vasta vastaanottajan päässä. Järjestely suojaa viestin luottamuksellisuuden myös niissä tilanteissa, joissa viestintäpalvelun tarjoaja on vihamielinen, tai sen järjestelmiin on kohdistunut tietoturvaloukkaus. Tämä poikkeaa esimerkiksi TLS-salauksesta, jossa pelkästään käyttäjien ja palveluntarjoajan väliset yhteydet on salattu.
Monet pikaviestinsovellukset, kuten Whatsapp ja Signal, on salattu päästä päähän. Myös PGP-salakirjoitusjärjestelmä, jota käytetään toisinaan muun muassa sähköpostin salaamiseen, on esimerkki päästä päähän -salauksesta.
Luoteinen polytekninen yliopisto

Luoteinen polytekninen yliopisto (; , lyhennys NPU) on kiinalainen julkinen yliopisto, joka toimii Shaanxin maakunnan Xi’anissa. Oppilaitos on perustettu vuonna 1957 yhdistämällä vuonna 1938 perustettu Luoteinen korkeakoulu ja vuonna 1952 perustettu Xi’anin ilmailukorkeakoulu.
Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 101–150. Yliopisto sijoittuu useilla tieteenaloilla maailman kärkiluokkaan ainakin ARWU:n tieteenalakohtaisen luokittelun perusteella. NPU sijoittui erittäin korkealle esimerkiksi ilmailu- ja avaruustekniikassa (maailmanlistan 2. sijalla), metallurgian tekniikassa (4.) ja kaukokartoituksessa (5.).
Opetus annetaan kiinan kielellä. Lukuvuosi kestää syyskuusta heinäkuulle. Opiskelijoita on yli 30 000 ja akateemista henkilökuntaa yli 4 300. 
Yhdysvaltain puolustusministeriö (DoD) on luokitellut BIT-yliopiston turvallisuusuhkaksi.
Kal-El (yhtye)

Kal-El on norjalainen vuonna 2012 perustettu yhtye. Yhtyeen tyylilajeja ovat doom metal ja stoner rock.
(162058) 1997 AE12

(162058) 1997 AE12 on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Asteroidi on läpimitaltaan noin ja sen pyörähdysaika akselin ympäri on .
162059 Meszaros

162059 Meszaros (1997 AM17) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty tsekkiläisen tähtieteilijän Attila Mészárosin (1951–2022) mukaan.
Isaac Nader

Isaac Nader (s. 17. elokuuta 1999) on portugalilainen yleisurheilija. Hän on 1 500 metrin juoksun maailmanmestari vuodelta 2025. Samana vuonna hän saavutti pronssia sisäratojen EM-kilpailujen 1 500 metrillä. Hän on juossut Portugalin-ennätykset 800 metrillä (1.43,86), 1 500 metrillä (3.29,37) ja maililla (3.48,25).
Nader karsiutui vuoden 2021 Toruńin sisäratojen EM-kilpailuissa 1 500 metrin ja 3 000 metrin alkuerissä. Hän saavutti saman vuoden Tallinnan alle 23-vuotiaiden EM-kilpailuissa pronssia 1 500 metrillä ajalla 3.40,58. Hän sijoittui 2022 Belgradin sisäratojen MM-kilpailuissa 1 500 metrillä kymmenenneksi. Hän voitti samalla matkalla kultaa Ibero-Amerikan-mestaruuskilpailuissa 2022, mutta karsiutui alkuerissä Eugenen MM- ja Münchenin EM-kilpailuissa.
Nader karsiutui vuoden 2023 Istanbulin sisäratojen EM-kilpailuissa 1 500 metrin alkuerissä. Budapestin MM-kilpailuissa hän oli samassa lajissa kahdestoista. Seuraavana vuonna hän oli 1 500 metrillä neljäs Glasgow'n MM-hallikilpailuissa ja kymmenes Rooman EM-kilpailuissa. Pariisin olympialaisissa hän karsiutui välierissä.
Nader saavutti Apeldoornin sisäratojen EM-kilpailuissa 2025 pronssia 1 500 metrillä ajalla 3.37,10. Nanjingin MM-hallikilpailuissa hän sijoittui neljänneksi. Hän voitti saman matkan maailmanmestaruuden Tokiossa 2025 ajalla 3.34,10.
Nader on voittanut Timanttiliigassa mailin juoksun Oslossa vuonna 2025. Euroopan-joukkuemestaruuskilpailuissa hän on voittanut 1 500 metriä vuosina 2021 ja 2025.
Matti Skytt

Matti Mikonpoika Skytt eli "Sytti Matti" (2. syyskuuta 1824 Humppila – 28. marraskuuta 1905 Loimaa) oli suomalainen Humppilassa asunut metsänvartija ja tunnettu ammattimetsästäjä.
Humppilassa Huhtaan kylän Houkalla syntyneen Matti Skyttin vanhemmat olivat lampuoti Mikko Johansson (s. 1800) ja Anna Jaakontytär (s. 1797). Vanhemmilla oli vuokralla Houkan lampuotitila Huhtaalla. Hän samoili jo nuoresta pitäen metsissä ja ennen pyssynsaantia pyydysti riistaa loukuilla ja ansoilla. Skyttin maine metsästäjänä levisi ja jo nuorena hänet otettiin Jokioisten kartanon metsänvartijaksi kotikyläänsä Huhtaalle. Oltuaan noin 20 vuotta metsänvartijana Skytt erosi virastaan ja ryhtyi ammattimetsästäjäksi. Skytt oli mukana kymmenissä karhunkaadoissa ja oli mukana silloin kun viimeinen karhu surmattiin 1870-luvulla Humppilassa Jäväyssuolla. Susia ja ilveksiä Skytt surmasi poikaset mukaanluettuna yli 300 ja lisäksi 50 näätää. Hän oli myös erityisen taitava kettujen pyydystäjä ja muuta metsänriistaa kuten metsoja ja teeriä Skytt pyyti kymmenen eri pitäjän metsistä. Skytt sai myös valtion rahapalkinnon ansioituneena petoeläinten tappajana. 
Kansan keskuudessa Skyttiä pidettiin jopa noitana hänen metsämiestaitojensa vuoksi. Skytt oli salaperäinen eikä ilmaissut metsästyksestä hankkimiaan tietojaan nuoremmille metsänkävijöille. Hänellä ei ollut vakinaista asuntoa, vaan hän asusteli metsästystovereidensa ja ystäviensä luoona, jotka antoivat hänelle ruokaa, yösijan ja vaatteita. Eräät metsästykseen innostuneet tilanomistajatkin kuten Venäjän kartanon isännät Kalle Venäjä ja Jaakko Toivonen ja Humppilan Mikkolan talon isäntä pitivät Skyttiä kuukausimääriäkin luonaan ja tällöin hänellä oli tapana suorittaa myös karjapaimenen virkaa. Vielä vanhanakin Skytt liikkui metsissä vaikka hänen täytyi useasti istahtaa levähtämään voimien uupumisen takia. Ammattimaista metsästystä hän harjoitti 60 vuoden ajan. Matti Skytt oli ryyppymies kuten muutkin sen ajan metsästäjät. Hän eli nuoruutensa päivät raittiina, mutta sitten 30-vuotiaana ratkesi juomaan. Vanhoilla päivillään hän tuomitsi viinan ja katui sitä, että oli rahansa tuhlannut väkijuomiin saaden loppuikänsä elää kunnan hoitolaisena. Hän sanoi että olisi ollut rikas mies ja suuren talon omistaja ellei olisi alkanut viinan ystäväksi. Skytt sanoikin "Viina turmelee sielun ja ruumiin, pitää rahakukkaron tyhjänä ja antaa ikävät vanhuuden päivät".
Viimeiset vuotensa Skytt eli Humppilan kunnan hoitolaisena. Hän lankesi hoitopaikassaan marraskuussa 1905 portaissa ja katkaisi jalkansa. Hänet vietiin Loimaan sairaalaan parannusta saamaan mutta onnettomuus oli ollut liian kova raihnaiselle Skyttille ja hän kuoli sairaalassa marraskuun lopulla. Skytt haudattiin Loimaan hautausmaalle nimettömään hautaan.
Audrey Werro

Audrey Werro (s. 27. maaliskuuta 2004) on sveitsiläinen yleisurheilija, jonka päälaji on 800 metrin juoksu.
Werro on menestynyt nuorten arvokilpailuissa. Hän voitti alle 20-vuotiaiden EM-kilpailuissa 800 metrin juoksussa kultaa vuosina 2021 ja 2023. Saman ikäluokan MM-kilpailuissa hän saavutti 800 metrillä hopeaa vuonna 2022. Vuonna 2025 Werro voitti kultaa alle 23-vuotiaiden EM-kilpailuissa.
Werro karsiutui 800 metrin juoksun alkuerissä Münchenin EM-kilpailuissa 2022 ja Budapestin MM-kilpailuissa 2023. Vuonna 2023 hän sijoittui Istanbulin sisäratojen EM-kilpailuissa viidenneksi ja juoksi voittoon Euroopan joukkuemestaruuskilpailuissa Chorzówissa. Vuonna 2024 Werro karsiutui Glasgow'n sisäratojen MM-kilpailujen välierissä ja Pariisin olympialaisten keräilyerissä.
Werro sijoittui vuoden 2025 sisäratakaudella 800 metrillä Apeldoornin EM-kilpailuissa kuudenneksi ja Nanjingin MM-kilpailuissa neljänneksi. Kesäkuussa hän sijoittui toiseksi Euroopan joukkuemestaruuskilpailuissa. Elokuussa hän voitti Timanttiliigan finaalitapahtumassa Zürichissä 800 metriä ennätysajallaan 1.55,91. Syyskuussa Tokion MM-kilpailuissa hän sijoittui kuudenneksi ajalla 1.56,17.
Werro on voittanut 800 metrin juoksussa Sveitsin-mestaruuden ulkoradoilla vuosina 2022, 2023 ja 2025 sekä sisäradoilla vuosina 2022–2025.
Vuosittainen kehitys 800 metrin juoksussa.
Lähde:
Martynas Alekna

Martynas Alekna (s. 25. elokuuta 2000) on liettualainen yleisurheilija. Hän kilpailee kansainvälisellä tasolla kiekonheitossa.
Alekna sijoittui nuorten sarjoissa kiekonheitossa kymmenenneksi alle 20-vuotiaiden MM-kilpailuissa 2018, 11:nneksi alle 20-vuotiaiden EM-kilpailuissa 2019 ja seitsemänneksi alle 23-vuotiaiden EM-kilpailuissa 2021.
Alekna karsiutui kiekonheiton loppukilpailusta Eugenen MM-kilpailuissa 2023 tuloksella 62,57, Rooman EM-kilpailuissa tuloksella 61,18 ja Pariisin olympialaisissa 2024 tuloksella 58,66. Maaliskuussa 2025 hän sijoittui heittolajien Euroopan cupissa kolmanneksi tuloksella 63,96.
Alekna on voittanut kiekonheitossa Liettuan-mestaruuden vuonna 2024. Hänen ennätyksensä on kesäkuussa 2023 Latvian Jelgavassa heitetty 67,23.
Martynas Aleknan isä Virgilijus Alekna ja pikkuveli Mykolas Alekna ovat menestyneitä kiekonheittäjiä.
Alfvén

Alfven, myös Alfvén, tarkoittaa muun muassa seuraavia:
Lilian Odira

Lilian Odira (s. 18. huhtikuuta 1999) on kenialainen yleisurheilija. Hänen päälajinsa on 800 metrin juoksu.
Odira sijoittui 800 metrin juoksussa maaliskuussa 2024 Afrikan kisoissa neljänneksi ja saavutti kesäkuussa Afrikan-mestaruuskilpailuissa hopeaa edellään joukkuetoverinsa Sarah Moraa. Pariisin olympialaisissa 2024 Odira karsiutui välierissä. Nanjingin sisäratojen MM-kilpailuissa 2025 hän karsiutui 800 metrin juoksun välierissä. Syyskuussa 2025 hän voitti Tokion MM-kilpailuissa 800 metrillä kultaa ennätysajallaan 1.54,62.
Odira on voittanut 800 metrillä Kenian-mestaruuden vuosina 2024 ja 2025. Hän alitti kahden minuutin rajan ensi kerran vuonna 2024. Hän juoksi Chorzówissa elokuussa 2025 ennätysajakseen 1.56,52, ja runsas kuukausi myöhemmin Tokion MM-kilpailujen loppukilpailussa hän paransi ennätystään aikaan 1.54,62.
Džungarian Alatau

Džungarian Alatau (; ) on vuoristo Kazakstanin Jetısun alueella ja Kiinan rajalla. Rinnakkaisista vuorijonoista koostuvan vuoriston pituus on lounaasta koilliseen lähes 450 kilometriä ja leveys 50–190 kilometriä. Sen keskikorkeus on 1 500–3 000 metriä. Korkein kohta on Besbaqan (4 464 metriä).
Balqaşin–Alakölin altaan ja Ilijoen laakson välissä sijaitseva vuoristo on muodostunut pohjoisessa hiekkakivestä, silttikivestä ja liuskeesta sekä etelässä vulkaanisista kivilajeista. Keskiosassa esiin työntyvät vanhemmat kiteytyneet kivilajit. Pinnanmuodostusta leimaavat siirrosten jakamat vuorijonot ja laaksot sekä matalien ja keskikorkeiden vuorten porrastuneisuus. Hyötykaivannaisiin kuuluvat kulta, lyijy ja sinkki.
Vuoriston reuna-alueiden aavikkokasvillisuus muuttuu ylempänä aroksi, metsäniityiksi ja alppiniityiksi. Keskiosassa on jäätiköitä, joiden yhteispinta-ala on 1 120 neliökilometriä. Vuotuinen sademäärä on 400–800 ja koillisrinteillä 1 000 millimetriä. Pohjoisrinteiltä saavat alkunsa monet Jetısun alueen joet. Itäpuolella on Džungarian portiksi kutsuttu sola.
Sarah Moraa

Sarah Moraa (s. 26. lokakuuta 2005) on kenialainen yleisurheilija. Hänen päälajinsa on 800 metrin juoksu.
Moraa voitti kesäkuussa 2024 Afrikan-mestaruuskilpailuissa kultaa 800 metrillä. Saman vuoden elokuussa hän voitti alle 20-vuotiaiden maailmanmestaruuden.
Moraa alitti 800 metrin juoksussa kahden minuutin rajan kesäkuussa 2024 Kenian olympiakarsinnoissa ajallaan 1.59,39. Toukokuussa 2025 hän juoksi Kip Keino Classic -kilpailuissa ajan 1.58,96. Tokion MM-kilpailuissa 2025 hän paransi välierissä ennätyksensä aikaan 1.57,53 ja loppukilpailussa aikaan 1.55,74 sijoittuessaan neljänneksi.
Sarah Moraan serkku Mary Moraa 800 metrin juoksun arvokisamitalisti.
Talasin Alatau

Talasin Alatau (; ) on Tienšaniin kuuluva vuorijono Kirgisiassa ja Kazakstanin rajalla. Sen pituus on 260 kilometriä, keskikorkeus 3 930 ja korkein kohta Manas 4 482 metriä.
Korumdujoen Kirgiisivuorista idässä erottama Talasin Alatau ulottuu lännessä Qaratauvuoriin saakka. Sen pohjoispuolella sijaitsee Talasjoen laakso. Kazakstanin puolella Talasin Alatau jakautuu useiksi mataliksi vuorijonoiksi. 
Vuoret ovat muodostuneet etupäässä liuskeesta, kalkkikivestä ja luoteisosassa graniitista. Hyötykaivannaisiin kuuluvat lyijy, sinkki, kupari ja tina. Vuorten rinteillä on aroa, niittyjä ja kuusi-, mänty- ja katajametsää. Ylimpänä on jäätiköitä. Kazakstanin-puoleisessa osassa sijaitsee Aqsu-Jabağylyn luonnonpuisto.
Ubi bene, ibi patria

Ubi bene, ibi patria on latinaa ja tarkoittaa "missä hyvä, siellä isänmaa". Sanonta tunnetaan muunnoksena roomalaisen tragediakirjailija Pacuviuksen lauseesta "Patria est, ubicumque est bene," joka esiintyy hänen nyttemmin kadonneessa näytelmässään "Teucer" (19, 391)"." Siinä päähenkilö Teukros (latinaksi Teucer) toteaa, että ihmisen isänmaa on siellä, missä hänen on hyvä olla.
Ilmaisu esiintyy jo kreikkalaisen Aristofaneen näytelmässä "Plutos" ("Rikkaus"). Siinä ihmiset ovat rikastuneet niin, etteivät uhraa enää ruokaa jumalille, minkä takia jumalten sanansaattaja Hermes haluaa nälkiintyneenä vaihtaa puolta. Ihmettelijöille hän selittää tekoaan: "siellä isänmaa, missä hyvä meno". 
Jean-Jacques Rousseau luonnehti ajatusta "kauheaksi" sen epäisänmaallisuuden takia. 
Muunnokset.
"Ubi patria, ibi bene".
Fasismin ajan italialaisen tietosanakirjan mukaan Jean-Jacques Rousseau korvasi 1700-luvulla vallinneen kosmopoliittisen individualismin kosmopoliittisella isänmaallisuudella ja käänsi moton "ubi bene, ibi patria" (”missä on hyvä, siellä on isänmaa”) muotoon "ubi patria, ibi bene" (”missä on isänmaa, siellä on hyvä”). Näin hän antoi nationalismin aikakaudelle sen eettisen tunnuslauseen. 
Rousseau kirjoitti Puolan aateliston pyynnöstä laaditussa, mutta julkaisematta jääneessä esseessä "Considérations sur le gouvernement de Pologne" (Ajatuksia Puolan hallituksesta, 1772): "tuo kauhea sananlasku täytyy kääntää, ja jokaisen puolalaisen on sydämensä pohjasta sanottava: "Ubi patria, ibi bene" – ”Missä on isänmaa, siellä on hyvä." Kirjoituksen taustana oli Puolan valtion heikko asema, sillä maa oli suurvaltojen puristuksessa, kärsi sisäisestä hajaannuksesta ja Puolan ensimmäinen jako tapahtuikin samana vuonna. Rousseau piti Puolaa esimerkkinä valtiosta, joka pystyi säilyttämään vapautensa vain kansallisen yhteenkuuluvuuden ja isänmaallisuuden avulla. Esseen mukaan kansan oli itsenäisyytensä säilyttääkseen tunnettava yhteenkuuluvuutta ja ylpeyttä omasta kansakunnastaan.
"Ubi panis, ibi patria".
Ranskalais-amerikkalainen Michel-Guillaume Hector St. John de Crèvecœur julkaisi vuonna 1782 kuuluisaksi tulleen kirjemuotoisen teoksen "Letters from an American Farmer," jonka kolmannessa kirjeessä hän pohtii isänmaallisuuden ja hyvinvoinnin suhdetta alkuperäisen fraasin ilmaisemassa hengessä:Millainen kiintymys köyhällä eurooppalaisella siirtolaisella voi olla maahan, jossa hänellä ei ollut mitään? Kielen taito, rakkaus muutamiin yhtä köyhiin sukulaisiin olivat ainoat siteet, jotka häntä pitivät kiinni; hänen isänmaansa on nyt se, joka antaa hänelle maata, leipää, suojelua ja arvonantoa. "Ubi panis, ibi patria" – ”Missä on leipä, siellä on isänmaa” – on kaikkien siirtolaisten motto.
Kvikk Lunsj

Kvikk Lunsj on norjalaisen suklaanvalmistaja Freian suklaalevy. Levy tuli markkinoille vuonna 1937. Norjassa Kvikk Lunsjista tuli tunnettu merkki, joka on markkinoinnissa liitetty etenkin retkeilyeväisiin. Suklaalevy on maitosuklaata ja se muodostuu neljästä ”sormesta”. Muodon suhteen sitä on väitetty Kit Katin kopioksi.
Kvikk Lunsj tuli markkinoille vuonna 1937, ja sen kehittäjänä pidetään Johan Throne Holstia. Suklaan taustaan liittyy kiistoja. Holst sanoo saaneensa ajatuksen suklaalevystä vuosikymmeniä aiemmin patikoidessaan saksalaisen liikekumppaninsa kanssa metsissä Oslon ulkopuolella. Patikoitsijat eksyivät ja Holstin nälkäinen kumppani valitteli, kuinka heidän olisi pitänyt ottaa mukaansa suklaata. Pari vuotta patikkaretken jälkeen Holst osti Freia-nimisen pienen suklaatehtaan Oslossa. Hänen johdollaan Freia kasvoi myöhemmin yhdeksi maan johtavista brändeistä. Hän kehitti myös Kvikk Lunsjin, joka oli tarkoitettu erityisesti välipalaksi retkeilijöille. Ilmestyessään markkinoille tuote oli kuitenkin floppi, ilmeisesti koska se tehtiin aluksi tummasta suklaasta. Reseptiä muutettiin ja tulevaisuudessa Kvikk Lunsjiin käytettiin maitosuklaata. Lopulta suklaalevystä tuli Norjassa suosittu, ja markkinoinnissa se yhdistettiin retkeilyyn.
Holstin versio hänen suklaalevynsä kehityksestä on kyseenalaistettu; Kvikk Lunsjia on pidetty joskus brittiläisen Kit Katin kopiona. Kvikk Lunsj -levyt on Kit Katin tapaan tehty ”sormista”, joita rikotaan levystä paloina. Throne Holstin on sanottu saaneen idean vieraillessaan Englannissa Kit Katin tultua markkinoille vuonna 1935. Kit Katin omistava Nestlé kävi oikeutta suklaalevynsä muodon eli levyn neljän ”sormen” tavaramerkkiydestä Euroopassa. Unionin tuomioistuin hylkäsi yhtiön valituksen vuonna 2018. Päinvastainen päätös olisi uhannut Kvikk Lunsjia ja muita samantapaisia tuotteita.
Freian ja Kvikk Lunsjin omistaa nykyisin yhdysvaltalainen monikansallinen yhtiö Mondelez International.
Triddana

Triddana on argentiinalainen vuonna 2011 perustettu yhtye. Yhtyeen tyylilajeja ovat folk metal ja power metal.
5620 Jasonwheeler

5620 Jasonwheeler (1990 OA) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on .
5626 Melissabrucker

5626 Melissabrucker (1991 FE) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on ja sen spektrityyppi on S-luokkaa (SMASSII).
5332 Davidaguilar

5332 Davidaguilar (1990 DA) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta.Asteroidi on läpimitaltaan noin . Asteroidin pyörähdysaika akselin ympäri on .
Heksyylisalisylaatti

Heksyylisalisylaatti (C13H18O3) on estereihin kuuluva aromaattinen orgaaninen yhdiste. Yhdistettä käytetään ainesosana hajusteissa. Luonnossa heksyylisalisylaattia esiintyy neilikoissa.
Ominaisuudet, valmistus ja käyttö.
Huoneenlämpötilassa heksyylisalisylaatti on väritöntä nestettä, jolla on kukkaismainen tai mausteinen, atsaleoja muistuttava tuoksu. Yhdiste liukenee vain vähäisessä määrin veteen ja paremmin esimerkiksi etanoliin tai dietyylieetteriin.
Heksyylisalisylaattia valmistetaan heksanolin ja salisyylihapon välisellä esteröintireaktiolla.
Heksyylisalisylaattia käytetään tuomaan kukkaistuoksua esimerkiksi hajusteisiin, saippuoihin ja puhdistusaineisiin.
6050 Miwablock

6050 Miwablock (1992 AE) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Asteroidi on läpimitaltaan noin . Asteroidin pyörähdysaika akselin ympäri on .
Asteroidi on nimetty Miwa Blockin (s. 1972) mukaan.
16064 Davidharvey

16064 Davidharvey (1999 RH27) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Asteroidi on läpimitaltaan noin . Asteroidin pyörähdysaika akselin ympäri on ja sen spektrityyppi on C-luokkaa (SMASSII).
Legienstraßen metroasema

Legienstraße on Hampurin metron U2 ja U4-linjojen asema, joka avattiin 24. syyskuuta 1967. Asemaa käyttää arkisin 10 310 matkustajaa päivässä. Suunnitteluvaiheessa aseman nimi oli "Vierbergen". 
Historia.
Legienstraßen asema avattiin 24. syyskuuta 1967. Se toimi U3-linjan pääteasemana, kunnes linjaa jarkettiin Billstedtiin 28. syyskuuta 1969. Aseman alun perin suunniteltu nimi oli "Vierbergen", koska samanniminen tie oli ainoa yhteys asemalle vuoteen 2015 asti. Asema nimettiin kuitenkin ammattiyhdistysjohtaja Carl Legienin mukaan, mikä johti keskusteluun julkisten alueiden nimeämisen puolueettomuudesta Hampurin kaupunginvaltuustossa.
Vuodesta 2009 lähtien asemalla on liikennöinyt U2-linja. U4-linja on liikennöinyt asemalla marraskuusta 2012 lähtien.
Asema on ollut esteetön syksystä 2015 lähtien.
20460 Robwhiteley

20460 Robwhiteley (1999 LO28) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Asteroidi on läpimitaltaan noin . Asteroidin pyörähdysaika akselin ympäri on .
162011 Konnohmaru

162011 Konnohmaru (1994 AB1) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on ja se on spektrityypiltään Sq-luokkaa (SMASSII).
Stephan Lehmann

Stephan Lehmann (s. 15. elokuuta 1963 Schaffhausen) on sveitsiläinen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 188-senttimetrinen. Pelaajauransa jälkeen hän on toiminut useiden joukkueiden maalivahtien valmentajana.
Lehmann voitti kaikki joukkuetittelinsä FC Sionin riveissä. Niihin lukeutuu kaksi Sveitsin liigamestaruutta kausilta 1991–1992 ja 1996–1997 sekä neljä Sveitsin cupin mestaruutta 1991, 1995, 1996 ja 1997. Suurimmaksi osaksi uransa kotimaassaan viettänyt Lehmann pelasi lisäksi saksalaisessa SC Freiburgissa.
Lehmann pelasi 14 ottelua Sveitsin A-maajoukkueessa, niistä ensimmäisen kesäkuussa 1989 ystävyysottelussa Brasiliaa vastaan. Hän kuului joukkueen kokoonpanoon sekä vuoden 1994 MM-kilpailuissa että kahta vuotta myöhemmin pidetyissä EM-kilpailuissa, mutta ei päässyt kummassakaan kertaakaan kentälle vaihtopenkiltä.
164215 Doloreshill

164215 Doloreshill (2004 MF6) on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti – .
Avatar (yhtye)

Avatar on ruotsalainen vuonna 2001 perustettu metallimusiikin yhtye, jonka tyylilajina on ollut melodinen death metal, mutta myöhemmin tyylilaji on nu metalia, alternative metalia tai groove metalia.
Historia.
Yhtyeen perustivat rumpali John Alfredsson ja kitaristi Jonas Jarlsby, jotka lähtivät Lost Soul -yhtyeestä. Myöhemmin he tapasivat laulaja Johannes Eckerströmin ja yhtyeeseen liittyivät basisti Henrik Sandelin ja kitaristi Simon Andersson. Yhtye äänitti ensimmäisen demon vuonna 2003 ja ensimmäisen EP-levyn vuonna 2004. Yhtye sai sopimuksen Gain Recordsilta ja ensimmäinen albumi "Thoughts of No Tomorrow" julkaistiin vuonna 2006.
Anderssonin lähdettyä yhtyeestä kitaristiksi tuli Tim Öhrström.
Jäsenet.
Yhtyeen jäsenet:
Lin Shayen filmografia

Tämä on yhdysvaltalaisen näyttelijän Lin Shayen filmografia. Shaye aloitti ammatillisen näyttelijänuransa teatterissa vuonna 1971 ja hänet tunnetaan parhaiten kauhu- ja komediarooleistaan.
Patrick Pemberton

Patrick Alberto Pemberton Bernard (s. 24. huhtikuuta 1982 Puerto Limón) on costaricalainen ammattilaisuransa päättänyt jalkapalloilija, joka pelasi maalivahdin pelipaikalla. Hän on oikeajalkainen ja pituudeltaan 178-senttimetrinen. Pemberton pelasi 39 ottelua Costa Rican A-maajoukkueessa. Hän kuului joukkueensa kokoonpanoon MM-kilpailuissa vuosina 2014 ja 2018, mutta ei pelannut niistä kummassakaan otteluakaan.
Petar Krpan

Petar Krpan (s. 1. heinäkuuta 1974 Osijek) on kroatialainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on molempijalkainen ja pituudeltaan 178-senttimetrinen.
Krpan voitti Sportingin riveissä Portugalin liigamestaruuden kaudella 1999–2000. Lisäksi hän voitti urallaan kahdesti Kroatian liigamestaruuden; ensin NK Zagrebin riveissä 2001–2002 ja myöhemmin Hajduk Splitin joukkueessa 2003–2004. Hän voitti lisäksi kolmesti Kroatian cupin.
Krpan pelasi kolme ottelua Kroatian A-maajoukkueessa. Hän pelasi vajaa 15 minuuttia yhdessä ottelussa vuoden 1998 MM-kilpailuissa Romaniaa vastaan.
Ferdinand Hallio

Nestor Ferdinand Hallio, sukunimi aik. "Sjöros" (24. syyskuuta 1885 Kiukainen – 11. heinäkuuta 1964 Helsinki) oli suomalainen toimitusjohtaja ja toimittaja.
Ferdinand Hallion vanhemmat olivat talollinen Nestor Sjöros ja Maria Kristina Rosvall. Hän pääsi ylioppilaaksi Turun reaalilyseosta 1905 ja valmistui filosofian kandidaatiksi 1911. Hän teki kuusi kuukautta kestäneen opintomatkan valtion stipendillä Saksaan, Sveitsiin, Italiaan ja Itävaltaan pienyrittäjäin luotto-olojen tutkimista varten. 
Hallio toimi 1911–1917 teollisuushallituksen tilastoapulaisena ja apukassojen tarkastajana. Hänet nimitettiin vuonna 1917 Suomen Käsityöläis-Osakepankin pääjohtajaksi. Erottuaan tästä toimesta 1924 hänestä tuli Kotimaisen Työn Liiton toimitusjohtaja ja liiton äänenkannattajan "Kotimainen Työ Inhemskt Arbete" päätoimittaja. Vuonna 1925 hänestä tuli myös Osuuskunta Suomen Messujen toimitusjohtaja. Hallio oli Kotimaisen Työn Liiton toimitusjohtajana vuoteen 1930 saakka ja Osuuskunta Suomen Messujen toimitusjohtajana vuoteen 1931. Suomen Messujen toimitusjohtajana hän järjesti Suomen Messujen toimeenpanemia yleisiä ja erikoismessuja sekä toimi komissaarina toimikunnassa, joka järjesti Suomen osanottoa Barcelonan maailmannäyttelyyn 1928–1929. Hän oli lisäksi puheenjohtajana komiteassa, joka oli asetettu suunnittelemaan Suomen osanottoa Leipzigissä vuonna 1930 pidettyyn kansainväliseen turkisnäyttelyyn. Hallio oli 1919–1929 Tapaturmavakuutusyhdistys Työnvaaran hallintoneuvoston puheenjohtajana ja 1919–1923 Hämeenlinnan Verkatehdas Oy:n johtokunnan puheenjohtajana. 
Sanomalehtialalla Hallio aloitti jo 1907 Kyminlaakso-lehden toimittajana, ja oli tässä työssä vuoteen 1908 saakka. Myöhemmin hän oli useita vuosia Savo-lehden, Helsingin Sanomien ja Uuden Suomen vakinaisena avustajana. Hallio toimi nuorsuomalaisen puolueen piirisihteerinä Haminassa 1906–1907 ja Kuopiossa 1908–1909 sekä puolueen puoluesihteerinä 1911–1912.
Ferdinand Hallio oli naimisissa vuodesta 1919 taidemaalari Ester Jäntin kanssa.
Julkaisuja.
Nimellä "F. Hallio":
Lintukannat Suomessa vuosina 2019–2024

Suomen runsaslukuisimmat lintulajit ovat peippo ja pajulintu. Vuosittain pesiviä lajeja on noin 245. Pesiviä pareja on vuosittain noin 46,7 miljoonaa.
Alla oleva taulukko perustuu Euroopan unionin vaatimaan raporttiin Suomen lintukannoista raportointikautena 2019–2024. Taulukossa on esitetty lintujen keskimääräinen arvioitu pesimäkanta sekä lyhyen ja pitkän aikavälin muutokset prosentteina ja vuoden 2019 Punaiseen kirjaan perustuvat uhanalaisuusluokitukset. Taulukosta puuttuu kattohaikara, joka on pesinyt Suomessa vuosina 2015 ja 2025. Merihanhi on jaettu raportissa kahteen ryhmään, ”merihanhi, eteläinen” ja ”merihanhi, pohjoinen”.
Magerburg

Magerburg () on entinen kylä Leningradin alueen Jaaman piirissä Venäjällä. Se sijaitsi Narvanjoen suulla Viron Narva-Jõesuuta vastapäätä.
Magerburg sijaitsi Saarkylän kanssa Narvan- ja Rosonajoen välisellä maakappaleella, joka on aiemmin ollut kokonaan veden ympäröimä. Paikalla on ollut asutusta ainakin vuodesta 1570 lähtien. Varhaisimmat maininnat nimestä ovat vuodelta 1695 muodoissa "Mager-Burg" ja "Magerborg". Kylän nimi on saksalaisperäinen ja tarkoittaa kirjaimellisesti ’Laihalinnaa’, nimiparina "Hungerburgille" (’Nälkälinnalle’) eli nykyiselle Narva-Jõesuulle. 
Ensimmäisen maailmansodan aikana useita Venäjän saksalaisia paikannimiä korvattiin venäläisillä, ja 24. huhtikuuta 1915 Magerburg nimettiin virallisesti "Nizinoksi".
Helmikuussa 1920 solmitussa Tarton rauhassa Narvanjoen itäranta siirtyi Virolle. Magerburg oli osa Viron Inkerinä tunnettua aluetta. Samana vuonna kesäkuussa Magerburg liitettiin kolmen muun kylän kanssa Narva-Jõesuun kauppalaan ("alev"). Kauppala liitettiin Narvan kaupunkiin vuonna 1934. Vuonna 1939 kylälle annettiin vironkielinen nimi "Neemerand", jonka ohella on myös käytetty nimeä "Suudme".
Vuonna 1943 Magerburgissa oli 39 asukasta. Kylässä asui sekä venäläisiä että virolaisia. Magerburg tuhoutui vuonna 1944 toisen maailmansodan aikana Narvanjoella käydyissä taisteluissa. Viron Inkeri liitettiin Venäjän SFNT:n Leningradin alueeseen vuonna 1945.
Keski- ja Etelä-Kiinan yliopisto

Keski- ja Etelä-Kiinan yliopisto (; , lyhennys CSU) on kiinalainen julkinen tutkimusyliopisto, joka toimii Hunanin maakunnan maakuntakeskuksessa Changshassa. Yliopisto on perustettu vuonna 2000 yhdistämällä kolme aiempaa yliopistoa uudeksi yliopistoksi (Hunanin lääketieteellinen yliopisto, Changshan rautatieyliopisto sekä Keski- ja Etelä-Kiinan teknillinen yliopisto). Tämän seurauksena yliopiston opetus on jakautunut pääkampuksen ohella eteläiselle ja rautatiekampukselle.
Yliopisto lukeutuu Kiinan kärkiyliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa huippuyliopistojen luokkaan sijalle 96. Tieteenaloja, joissa yliopisto on menestynyt kansainvälisesti vertaillen erityisen hyvin, ovat tietoliikennetekniikka (tieteenalakohtainen ARWU-maailmanlistan listasijoitus 3.) ja kaukokartoitus (4.).
Opetus annetaan kiinan ja englannin kielillä. Keväällä 2024 päätoimisia opiskelijoita oli yli 62 000, joista alempaan korkeakoulututkintoon tähtäsi yli 35 000 ja ylempään tai jatkotutkintoon yli 24 000 opiskelijaa. Lisäksi oli yli 2 200 ulkomaista opiskelijaa.
Andronikos Kyrrhoslainen

Andronikos Kyrrhoslainen (, ; n. 100 eaa.) oli antiikin kreikkalainen tähtitieteilijä, joka oli kotoisin Syyrian Kyrrhoksesta. Hänen mainitaan rakentaneen Ateenaan horologionin eli vesikellon, joka on suurelta osin säilynyt ja sitä kutsutaan nimellä ”Tuulten torni”. Se on kahdeksankulmainen. Kullakin sivulla räystään alaiset reliefit esittävät päätuulia. Katolla huipussa ollut Triton sauva kädessä viittasi tuulen mukaan pyöriessään kulloinkin puhaltavaan tuuleen.
Billstedtin metroasema

Billstedt on Hampurin metron U2 ja U4-linjojen asema, joka avattiin 28. syyskuuta 1969. Asema on U4-linjan pääteasema, ja sitä käyttää arkisin 36 735 matkustajaa päivässä. Suunnitteluvaiheessa aseman nimi oli "Billstedter Platz". 
Historia.
Asema avattiin 28. syyskuuta 1969. Se toimi U3-linjan pääteasemana, kunnes Merkenstraßen asema avattiin 31. toukokuuta 1970. Vuonna 2009 tapahtuneesta linjahaaravaihdosta lähtien U2-linja on kulkenut asemalle. U4 avattiin 29. marraskuuta 2012, jolloin Billstedtistä tuli linjan pääteasema.
Vuosina 2007–2011 viereistä linja-autoasemaa kunnostettiin perusteellisesti ja myös metroasema kunnostettiin. Töiden kokonaiskustannukset ovat noin 5,5 miljoonaa euroa. Asema on esteetön. 
Tulevaisuus.
U4-linjan haara Horner Rennbahnista Horner Geestiin avataan syksyllä 2027, jolloin linjan pääteasema siirtyy Billstedtistä sinne.
Internet Suomessa

Internet Suomessa on osa maailmanlaajuista internet-verkkoa.
Tekniikka.
Käyttäjät kytkeytyvät verkkoon mobiililaajakaista-, ADSL-, VDSL-, kaapeli- tai valokuituyhteydellä. 
Näistä ADSL ja VDSL väistyvät sitä mukaa, kun kuparijohdoista koostuvia televerkkoja puretaan.
Mobiiliverkot toimivat parhaiten tiheästi asutuilla alueilla. Vuoden 2024 lopussa nopea 5G-verkko oli saatavilla 92 %:iin Suomen kotitalouksista. Kuitenkin maapinta-alasta verkko kattoi vasta 17 %. Vastaavasti nopean 4G-verkon osalta saatavuus oli 96 % kotitalouksista ja 28 % pinta-alasta.
Maaseutumaisilla alueilla nopeat kiinteät laajakaistayhteydet perustuvat lähes kokonaan valokuitutekniikkaan. Siellä asuu noin neljännes suomalaisista. Vuoden 2024 syyskuun lopussa valokuidulla rakennettu laajakaistaverkko kattoi 68 % Suomen kotitalouksista.
Sisältö.
Kesällä 2025 suosituimmat verkkosivustot olivat suurten mediatalojen sivustoja: "Ilta-Sanomat", "Iltalehti", Yleisradio, "Helsingin Sanomat" ja MTV Uutiset.
Suomalaiset tekevät paljon ostoksia internetissä, joko tietokoneet ja puhelimen verkkoselaimen tai mobiilisovellusten kautta. Erityisesti matkoja ostetaan lähinnä verkosta. Yleisimpiä mobiilikauppasovelluksia suomalaisten puhelimissa ovat ruokakauppojen ja ruokalähettipalveluiden sovellukset (2024). 
Sosiaalisen median kanavista Suomessa käytetään muuhun maailmaan verrattuna suhteessa enemmän YouTubea ja ja vähemmän Facebookia. Syksyllä 2025 suomalaisten eniten suosimat sosiaalisen median kanavat olivat. 
Vuonna 2025 valtionhallinnon Suomi.fi-palvelu sai Govtech-tunnustuksen maailman parhaasta julkisen hallinnon palvelusta.
Labéjan

Labéjan () on kunta Lounais-Ranskassa Gersin departementissa Oksitanian alueella. Se sijaitsee noin kymmenen kilometriä Miranden kaupungista itään.
Kunnan keskustassa oleva Saint-Abdonin ja Saint-Sennenin kirkko on rakennettu 1500-luvulla samalla paikailla olleen vanhemman rakennuksen paikalle. Kirkkoon tehtiin muutustöitä 1700- ja 1800-luvuilla, ja vanha kuisti purettiin vuonna 1874. Kellotornin pohjakerroksessa on jäljellä vanha holvi. Kirkko on omistettu pyhille veljeksille Abdonille ja Sennenille.
Julia Galef

Julia Galef (s. 1983) on yhdysvaltalainen kirjoittaja ja puhuja, joka on tehnyt tunnetuksi rationalistisia ajattelutapoja. Vuonna 2021 Galefilta ilmestyi Penguinin kustantama tietokirja "The Scout Mindset. Why Some People See Things Clearly and Others Don’t".
Vuosina 2010–2021 Galef oli New Yorkin skeptikkojärjestön "Rationally Speaking" -podcastin juontaja, aluksi yhdessä Massimo Pigliuccin kanssa. Vuonna 2012 Galef oli yksi Center for Applied Rationality -ajatuspajan perustajista. Galef työskenteli Kalifornian Berkeleyssä sijaitsevassa ajatuspajassa vuoteen 2016. Vuonna 2015 Galefista tuli Committee for Skeptical Inquiryn asiantuntijajäsen ().
Galefilla on yliopistollinen tutkinto tilastotieteestä ja hän on opiskellut myös taloustiedettä. Kaliforniassa Galef asui San Franciscossa. Vuonna 2021 hän siirtyi kumppaninsa kanssa diginomadiksi eli liikkuvaan elämäntapaan.
Lemming (Silkeborg)

Lemming on taajama Silkeborgin kunnassa Tanskassa. Taajamassa oli 279 asukasta vuoden 2025 alussa.
Levring

Levring on entinen taajama Silkeborgin kunnassa Tanskassa. Taajamassa oli 215 asukasta vuoden 2016 alussa.
Linå

Linå on taajama Silkeborgin kunnassa Tanskassa. Taajamassa oli 558 asukasta vuoden 2025 alussa.
Neder Hvam

Neder Hvam on taajama Silkeborgin kunnassa Tanskassa. Taajamassa oli 289 asukasta vuoden 2025 alussa.
Nørre Knudstrup

Nørre Knudstrup on taajama Silkeborgin kunnassa Tanskassa. Taajamassa oli 217 asukasta vuoden 2025 alussa.
Salten (Tanska)

Salten on taajama Silkeborgin kunnassa Tanskassa. Taajamassa oli 727 asukasta vuoden 2025 alussa.
Yleisurheilun alle 18-vuotiaiden Euroopan-mestaruuskilpailut

Yleisurheilun alle 18-vuotiaiden Euroopan-mestaruuskilpailut ovat Euroopan yleisurheiluliiton (European Athletics) kahden vuoden välein järjestämät yleisurheilukilpailut alle 18-vuotiaille urheilijoille. Ensimmäiset järjestettiin vuonna 2016 Tbilisissä, Georgiassa.
Sejling

Sejling on taajama Silkeborgin kunnassa Tanskassa. Taajamassa oli 555 asukasta vuoden 2025 alussa.
Jooa Sammalniemi

Jooa Sammalniemi (s. 28. helmikuuta 2007 Tampere) on suomalainen jääkiekkomaalivahti, joka edustaa SM-liigajoukkue Rauman Lukkoa. Hänellä on juniorisopimus ja Sammalniemi on pelannut pääasiassa seuran U20-joukkueessa.
Ura.
Seuraura.
Sammalniemi on ylöjärveläisen Uplakersin kasvatti. Hän siirtyi juniorina sittemmin HC Nokiaan, josta Sammalniemi siirtyi C-juniori-ikäisenä Rauman Lukkoon. Kaudella 2022–2023 hänet palkittiin U16 SM-sarjan parhaana maalivahtina Jukka Tammi -palkinnolla ja valittiin tähdistökentälliseen. Kaudesta 2024–2025 Sammalniemi pelasi noin puolet Lukon U18-joukkueessa. Hän nousi kauden edetessä myös U20-joukkueeseen, jossa Sammalniemi pelasi 16 runkosarjaottelua. Hän ei saanut peliaikaa pudotuspeleissä, mutta Sammalniemi voitti kauden päätteeksi U20 Suomen-mestaruuden.
Sammalniemi nousi Lukon SM-liigajoukkueen kokoonpanoon kauden 2025–2026 neljännellä kierroksella 19. syyskuuta 2025, kun Antti Raanta oli loukkaantunut. Hän toimi kakkosmaalivahtina Daniel Saloselle. Seuraavana päivänä 20. syyskuuta 2025 Sammalniemi teki liigadebyyttinsä vieraissa Tampereen Ilvestä vastaan. Hänet vaihdettiin Salosen tilalle Lukon maalinsuulle, kun Ilves siirtyi 5–2-johtoon ajassa 28.52. Sammalniemi torjui 30.20 minuutin aikana yhdeksän kertaa, eikä päästänyt maaliakaan. Lukko hävisi ottelun lopulta lukemin 6–3, kun Ilves teki kuudennen maalinsa vastustajan tyhjään maaliin.
Maajoukkueura.
Sammalniemi edusti Suomea alle 18-vuotiaiden MM-kilpailuissa vuonna 2025. Hän toimi pääasiassa joukkueen kakkosmaalivahtina Patrik Kerkolalle ja pelasi kaksi ottelua. Sammalniemi pelasi myös alle 18-vuotiaiden Hlinka Gretzky Cupissa vuonna 2024, jolloin hän pelasi yhden ottelun. Hän pelasi myös World U-17 Hockey Challengessa vuonna 2023. Yhteensä Sammalniemi on pelannut 25 poikien maaottelua.
Serup

Serup on entinen taajama Silkeborgin kunnassa Tanskassa. Taajamassa oli 200 asukasta vuoden 2025 alussa.
Sinding (Silkeborg)

Sinding on taajama Silkeborgin kunnassa Tanskassa. Taajamassa oli 334 asukasta vuoden 2025 alussa.
Sjørslev

Sjørslev on taajama Silkeborgin kunnassa Tanskassa. Taajamassa oli 366 asukasta vuoden 2025 alussa.
Taliyah Brooks

Taliyah Brooks (s. 8. helmikuuta 1995 Wichita Falls, Teksas) on yhdysvaltalainen yleisurheilun moniottelija.
Brooks keskeytti seitsenottelun Budapestin MM-kilpailuissa 2023. Hän edusti Yhdysvaltoja seitsenottelussa 2024 Pariisin olympialaisissa, jossa sijoittui sijalle 11. Hän saavutti Nanjingin sisäratojen MM-kilpailuissa 2025 pronssia viisiottelussa ennätyspisteillään 4669. Tokion MM-kisoissa 2025 Brooks voitti pronssia ennätystuloksellaan 6581 pistettä. Hän jakoi pronssin Katarina Johnson-Thompsonin kanssa.
Brooks voitti seitsenottelussa alle 23-vuotiaiden Pohjois- ja Keski-Amerikan ja Karibian-mestaruuden vuonna 2016. Hän voitti sisäradoilla viisiottelun NCAA:n mestaruuden 2018.
Henkilökohtaiset ennätykset.
Lähde: World Athletics, Tilastopaja
Yleisurheilun alle 18-vuotiaiden Euroopan-mestaruuskilpailut 2016

Yleisurheilun alle 18-vuotiaiden Euroopan-mestaruuskilpailut 2016 olivat ensimmäiset Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 14.–17. heinäkuuta 2016 Tbilisissä, Georgiassa.
Kisojen menestyneimmät maat olivat Iso-Britannia (13 mitalia, joista viisi kultaa) ja Saksa (kymmenen mitalia, joista neljä kultaa). Kaikkiaan mitaleille ylsi 30 maata.
Ulf Brunnberg

Hans Ulf Brunnberg (s. 7. huhtikuuta 1947 Bromma) on ruotsalainen näyttelijä. Hän opiskeli Calle Flygaren teatterikoulussa 1960-luvulla ja tuli tunnetuksi televisiosarjasta "Markurells i Wadköping" vuonna 1968. Seuraavana vuonna hän sai kiinnityksen Tukholman kaupunginteatteriin, jossa hän näytteli vuoteen 1976, jolloin hän erosi kyllästyttyään sen vasemmistolaiseen ilmapiiriin. Hän kuitenkin palasi sinne pari vuotta myöhemmin. Brunnberg on näytellyt myös Ragnar Vanhedeniä "Jönssonligan"-elokuvissa.
Yleisurheilun alle 18-vuotiaiden Euroopan-mestaruuskilpailut 2018

Yleisurheilun alle 18-vuotiaiden Euroopan-mestaruuskilpailut 2018 olivat toiset Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 5.–8. heinäkuuta 2018 Győrissä, Unkarissa.
Kisojen mitalitilaston kärkimaat olivat kuusi kultaa voittanut Iso-Britannia sekä neljän kultamitalin Italia, Saksa ja Valko-Venäjä. Eniten mitaleja sai Ranska, 12 kappaletta, joista kolme oli kultaa. Kaikkiaan mitaleille ylsi 29 maata.
Yleisurheilun alle 18-vuotiaiden Euroopan-mestaruuskilpailut 2022

Yleisurheilun alle 18-vuotiaiden Euroopan-mestaruuskilpailut 2022 olivat kolmannet Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 4.–7. heinäkuuta 2022 Jerusalemissa, Israelissa.
Kisojen menestyneimmät maat olivat Iso-Britannia (16 mitalia, joista kahdeksan kultaa) ja Saksa (14 mitalia, joista neljä kultaa). Kaikkiaan mitaleille ylsi 27 maata.
Yleisurheilun alle 18-vuotiaiden Euroopan-mestaruuskilpailut 2024

Yleisurheilun alle 18-vuotiaiden Euroopan-mestaruuskilpailut 2024 olivat neljännet Euroopan yleisurheiluliiton (European Athletics) järjestämät Euroopan-mestaruuskilpailut alle 18-vuotiaille yleisurheilijoille. Ne käytiin 18.–21. heinäkuuta 2024 Banská Bystricaissa, Slovakiassa.
Kisojen mitalitilaston kärkimaat olivat Italia seitsemällä kullalla ja yhteensä 15 mitalilla sekä neljän kultamitalin Puola ja Tšekki. Kaikkiaan mitaleille ylsi 26 maata.
Portugalin alle 17-vuotiaiden jalkapallomaajoukkue

Portugalin alle 17-vuotiaiden jalkapallomaajoukkue edustaa Portugalia kansainvälisissä jalkapallon alle 17-vuotiaiden maajoukkuekilpailuissa. Se on voittanut seitsemästi alle 17-vuotiaiden Euroopan-mestaruuden. Joukkueen historian paras maalintekijä on 19 osumallaan José Gomes.
Ruotsin alle 17-vuotiaiden jalkapallomaajoukkue

Ruotsin alle 17-vuotiaiden jalkapallomaajoukkue edustaa Ruotsia kansainvälisissä jalkapallon alle 17-vuotiaiden maajoukkuekilpailuissa. Joukkue saavutti vuoden 2013 ikäluokkansa EM-kilpailuissa välieräsijan, jossa se koki tappion Venäjälle. Samana vuonna pidetyissä MM-kilpailuissa joukkue saavutti pronssisijan, kun se voitti sen ratkaisseen ottelun Argentiinaa vastaan. Joukkueen historian parhaat maalintekijät ovat Filston Mawana ja Valmir Berisha, jotka ovat tehneet kymmenen maalia molemmat.